ਅਨੂਪ ਕੁਮਾਰ (ਕਬੱਡੀ)
ਅਨੂਪ ਕੁਮਾਰ (ਅੰਗ੍ਰੇਜ਼ੀ: Anup Kumar; ਜਨਮ 20 ਨਵੰਬਰ 1983) ਇੱਕ ਸਾਬਕਾ ਭਾਰਤੀ ਪੇਸ਼ੇਵਰ ਕਬੱਡੀ ਖਿਡਾਰੀ ਹੈ। ਉਹ ਇੰਡੀਆ ਨੈਸ਼ਨਲ ਕਬੱਡੀ ਟੀਮ ਦਾ ਮੈਂਬਰ ਸੀ ਜਿਸਨੇ 2010 ਅਤੇ 2014 ਵਿੱਚ ਏਸ਼ੀਅਨ ਗੋਲਡ ਮੈਡਲ, 2016 ਵਿੱਚ ਇੱਕ ਦੱਖਣੀ ਏਸ਼ੀਅਨ ਸੋਨ ਤਗਮਾ ਅਤੇ 2016 ਕਬੱਡੀ ਵਰਲਡ ਕੱਪ ਜਿੱਤਿਆ ਸੀ। ਉਹ ਇੰਡੀਅਨ ਨੈਸ਼ਨਲ ਕਬੱਡੀ ਟੀਮ ਦਾ ਕਪਤਾਨ ਸੀ। ਉਹ ਪ੍ਰੋ ਕਬੱਡੀ ਲੀਗ ਅਤੇ ਇੰਟਰਨੈਸ਼ਨਲ ਕਬੱਡੀ ਦੇ ਸਭ ਤੋਂ ਸਫਲ ਰੇਡਰਾਂ ਵਿੱਚੋਂ ਇੱਕ ਹੈ। ਉਸਨੇ ਪੰਜ ਸਾਲ ਯੂ ਮੁੰਬਾ ਨਾਲ ਬਿਤਾਏ ਅਤੇ ਬਾਅਦ ਵਿੱਚ ਜੈਪੁਰ ਪਿੰਕ ਪੈਂਥਰਸ ਚਲੇ ਗਏ। 2012 ਵਿਚ, ਭਾਰਤ ਸਰਕਾਰ ਨੇ ਉਸ ਨੂੰ ਖੇਡਾਂ ਵਿੱਚ ਪ੍ਰਾਪਤੀਆਂ ਲਈ ਅਰਜੁਨ ਪੁਰਸਕਾਰ ਦਿੱਤਾ। ਉਹ ਆਪਣੇ ਜੱਦੀ ਰਾਜ ਹਰਿਆਣਾ ਵਿੱਚ ਡਿਪਟੀ ਕਮਿਸ਼ਨਰ ਪੁਲਿਸ ਵਜੋਂ ਨੌਕਰੀ ਕਰਦਾ ਹੈ। ਪ੍ਰੋ ਕਬੱਡੀ ਲੀਗ ਵਿੱਚ ਉਸ ਦੇ 596 ਅੰਕ ਹਨ। 19 ਦਸੰਬਰ 2018 ਨੂੰ, ਉਸਨੇ ਕਬੱਡੀ ਤੋਂ ਸੰਨਿਆਸ ਲੈਣ ਦਾ ਐਲਾਨ ਕੀਤਾ।